b'\n_START_ARTICLE_\nMuhammad Ali Center\n_START_PARAGRAPH_\nMuhammad Ali Center on museo ja kulttuurikeskus, joka on perustettu nyrkkeilij\xc3\xa4, maailmanmestari Muhammad Alin ja h\xc3\xa4nen arvojensa kunnioittamiseksi. Museo sijaitsee Louisvilless\xc3\xa4 Kentuckyn osavaltiossa. Se on avattu vuonna 2005._NEWLINE_Keskuksessa esitell\xc3\xa4\xc3\xa4n Alin el\xc3\xa4m\xc3\xa4\xc3\xa4 ja h\xc3\xa4nen nyrkkeilyuraansa. Siell\xc3\xa4 pidet\xc3\xa4\xc3\xa4n my\xc3\xb6s n\xc3\xa4yttelyit\xc3\xa4, jotka liittyv\xc3\xa4t Alin arvoihin: kunnioitukseen, luottamukseen, vakaumukseen, omistautumiseen, hyv\xc3\xa4ntekev\xc3\xa4isyyteen ja henkisyyteen. Nyrkkeilyuraa esittelev\xc3\xa4ss\xc3\xa4 n\xc3\xa4yttelyss\xc3\xa4 katsoja voi n\xc3\xa4hd\xc3\xa4 Alin t\xc3\xa4rkeimpi\xc3\xa4 otteluita ja ennen ja j\xc3\xa4lkeen otteluita tehtyj\xc3\xa4 haastatteluja. Siell\xc3\xa4 on my\xc3\xb6s nyrkkeilykeh\xc3\xa4, joka on tehty Alin harjoitusleirin mallin mukaan. Arvoja esittelee esimerkiksi n\xc3\xa4yttely \xe2\x80\x9dToivo ja unelmat\xe2\x80\x9d. Siihen on koottu 141 eri maasta l\xc3\xa4hetettyj\xc3\xa4 piirustuksia ja maalauksia, joissa lapset kertovat, miksi he haluavat tulla aikuisina._NEWLINE_Lis\xc3\xa4ksi keskuksessa on kaksi taidegalleriaa.'